
                           Τεχνικές Προδιαγραφές για Προγράμματα Ποιοτικού Ελέγχου



Σχετικά με τις προτάσεις επί των Τεχνικών Προδιαγραφών για το Πρόγραμμα των Ορμονών Θυρεοειδούς, των Ορμονών Αναπαραγωγής και Δεικτών Αναιμίας και τις Βιταμίνης D για το Ενδοκρινολογικό Εργαστήριο του Γ.Ν. Έλενα Βενιζέλου, οι προτεινόμενες παρακάτω προδιαγραφές θα μπορούσαν να διασφαλίσουν υψηλή ποιότητα προσφορών και αυξημένη αξιοπιστία στα αποτελέσματα των εργαστηρίων:
1) Πρόγραμμα Ορμονών Θυρεοειδούς
Το πρόγραμμα αυτό πρέπει να καλύπτει τις εξής παραμέτρους: TSH, FΤ3, FΤ4, T3, T4, Αντιθυρεοειδικά αντισώματα (Α-TPO, Α-TG) και Θυρεοσφαιρίνη. 
2) Πρόγραμμα Ορμονών Αναπαραγωγής και Δείκτες Αναιμίας
Το πρόγραμμα αυτό πρέπει να καλύπτει τις εξής παραμέτρους: FSH, LH, Οιστραδιόλη (Ε2), Προγεστερόνη, Προλακτίνη, Τεστοστερόνη, Χοριακή Γοναδοτροπίνη (HCG), Α-φετοπρωτεΐνη (AFP), Κορτιζόλη, Φερριτίνη, Βιταμίνη Β12, Φυλλικό οξύ και Τρανσφερίνη. 

Στα παραπάνω  προγράμματα να γίνεται απεικόνιση των αποτελεσμάτων γραφικά με ιστογράμματα κατανομής, διαγράμματα LEVEY JENNINGS και διαγράμματα YOUDEN .
Η ομαδοποίηση των συμμετεχόντων εργαστηρίων να είναι όσο το δυνατόν πιο λεπτομερής, κατά μέθοδο προσδιορισμού και αναλυτικό σύστημα.
Στα αναφερόμενα αποτελέσματα να περιλαμβάνονται ο μέσος όρος, η τυπική απόκλιση (SD) και ο συντελεστής μεταβλητότητας (CV%).
Το πρόγραμμα να περιλαμβάνει τουλάχιστον 6 αποστολές και 12 δείγματα ανά έτος.
Το σχήμα ελέγχου να περιλαμβάνει τουλάχιστον δύο επίπεδα συγκεντρώσεων ανά παράμετρο.    
Τα δείγματα να αποστέλλονται έγκαιρα σε ασφαλή συσκευασία με λεπτομερείς οδηγίες ανασύστασης και φύλαξης.
Απαραίτητη προϋπόθεση για τη συμμετοχή σε διαγωνισμό είναι ο προμηθευτής να είναι πιστοποιημένος σύμφωνα με το πρότυπο, ISO 9001:2015 και διαπιστευμένος σύμφωνα με το ειδικό για τα διεργαστηριακά σχήματα πρότυπο, ISO/IEC 17043.
Θα συνεκτιμηθεί θετικά αν η λειτουργία των προγραμμάτων είναι στα ελληνικά.



